钦定古今图书集成/明伦汇编/闺媛典/第297卷 > 皇清三十 > 孟尚志妻李氏〈妇张氏孙妇李氏附〉
## 钦定古今图书集成/明伦汇编/闺媛典/第297卷 > 皇清三十 > 孟尚志妻李氏〈妇张氏孙妇李氏附〉

按《城武县志》：“李氏年十六，适太学生孟尚志。生男孙浩不数载，尚志早世，李氏矢志抚孤，备尝艰辛。浩弱冠，娶张氏，生长庚，甫周岁，浩又病亡。张年十九，与姑同誓柏舟。族人利其有，屡讼夺产。内陵外侮交迫，志节靡坚，蚕织教子二十馀年。长庚入庠，娶李氏，生男震生，仅十稔。壬午城破，庚复殉难。李氏数欲自裁，祖” 姑与姑以义责之，随共苦守，郁郁成疾。迨震生入庠，以疾死。祖姑李氏以寿终。姑张氏，年八十馀，历四世凡六十馀年。康熙八年旌表。